Imtella' Settembru 10, 2021 Fl-Awstrija, raġel ta' 66 sena żamm il-katavru ta' ommu mummifikat fil-kantina għall-aktar minn sena biex baqa' jirċievi l-pensjoni tagħha. Huwa maħsub li l-mara ta' 89 sena li kellha d-dimensja mietet mewta naturali f'Ġunju tas-sena l-oħra. Binha ta' 66 sena poġġa l-katavru tagħha fil-kantina u kien juża faxex u silġ biex ma jintinx. Il-pulizija jaħsbu li rċieva illegalment, mat-€42,000 fi ħlasijiet tal-pensjoni. Il-każ inkixef wara li r-raġel ma laqax it-talba tal-pustier, li kien iwassal iċ-ċekk tal-pensjoni, biex jara lill-mara. Dan wassal biex infetħet investigazzjoni li wasslet għas-sejba tal-katavru.